Fit EU Size:50 Chest:121 Length:71 Shoulder Width:62.4 Sleeve Length:53.(In cm)
Blue Sweatshirt Geometric Print Sweatshirt Fuzzy Hoodie Casual Suit Pants Kangaroo Hoodie Vaselinetjie: Royston Stoffels - Afrikaanse Films
Royston Stoffels, wat die rol van oupa Simon Bosman in Vaselinetjie vertolk, gesels met ons oor haar karakter. Charlotte teeth veneers
Japanese cosmetic teeth 94608
Vietnamese dental teeth whitening in 94539
cosmetic dentist directory in Oyster Bay New York
snap on teeth covers in Texoma Texas
Concord dental payment plans
Wake Forest dental repair RSG - Dis die een! || Nuus || 16 Augustus 2019
Die Bankvereniging van Suid-Afrika - Basa - het president Cyril Ramaphosa skerp gekritiseer dat hy die Nasionale Kredietwysigingswet onderteken het. Basa sê dit sal die vermoë van banke beperk om lenings aan arm mense te verskaf. Die Vereniging sê deur voorsiening te maak vir die arbitrêre skrapping van skuld, voorkom die wet effektiewelik dat banke verantwoordelike krediet kan verleng -- veral aan laer-inkomste huishoudings. Basa sê dié skuif deur die Ramaphosa administrasie sal die koste van krediet verhoog. Die Vereniging sê hy het dit herhaaldelik aan die regering uitgewys dat die wysiging van die Nasionale Kredietwet nie 'n volhoubare skuldverligtingsmaatreël is nie.
Die voormalige hoof van die Vrystaatse Departement van Landbou, Peter Thabethe, het voor die Staatskapingskommissie getuig dat Suid-Afrikaanse suiwelmaatskappye nie daarin belang gestel het om in 'n vennootskap met die departement oor die mislukte Estina-suiwelplaasprojek by Vrede betrokke te raak nie.Thabete het gereageer op 'n vraag van adjunk-hoofregter Raymond Zondo oor waarom die departement nie met plaaslike maatskappye saamgewerk het nie. Thabethe voer aan hy het verskeie maatskappye soos Nestle, Parmalat en Clover genader, maar hulle was nie bereid om by die projek betrokke te raak nie. Meer as 200-miljoen rand se openbare fondse is in die oprigting van die suiwelverwerkingsaanleg belê.
Gemeenskapslede van Upington in die Noord-Kaap het 'n optog gehou teen die toenemende geweld teen vroue in die gebied. In die jongste voorval is die 14-jarige Esmeralda Isaacs verlede Sondag met 'n mes doodgesteek. Verlede maand is 'n bejaarde vrou, Katriena Bok verkrag. Sy is later aan haar beserings dood. Die gemeenskap het 'n petisie aan die polisie oorhandig waarin hulle vra vir strenger optrede. Esmeralda McKay het die optog gereël.
Buitensporige kabeldiefstal veroorsaak groot rioolprobleme by dorpe van die Matjhabeng munisipaliteit in die Vrystaat. Die munisipaliteit sê swaar gewapende mans het sekuriteitswagte oorrompel en 'n rioolaanleg geplunder. In Junie vanjaar is elektriese- en koperkabels gesteel. Dit het gelei tot probleme met kragtoevoer na verskeie gebiede in Welkom. 'n Private ondersoeker wat vir die munisipaliteit werk, Bokvel Petersen, sê die munisipaliteit word gesaboteer en werkers word met wapens gedreig.
'n Saak van mensehandel is in die landdroshof in Kaapstad tot volgende Vrydag uitgestel vir 'n amtelike borgtogaansoek. 'n Man is vroeër die week in hegtenis geneem ná hy na bewering sy slagoffer onder valse voorwendsels van Gauteng na Kaapstad gelok het. 'n Woordvoerder van die Valke, Philani Nkwalase, sê die slagoffer is in 'n huis in Brooklyn toegesluit waar sy glo gedwing is om by dwelms en prostitusie betrokke te raak. Terwyl sy op straat gewerk het het sy dit reggekry om die aandag van 'n verbygaande wetstoepasser te trek. Die slagoffer is na 'n veilige plek geneem en die verdagte is in hegtenis geneem.
Rugbynuus: Die Griekwas het die Westelike Provinsie met 27 punte teenoor 23 geklop in die Curriebeker-kragmeting in Kimberley. Die halftyd telling was 14 - 3 in die guns van die Griekwas. Die oorwinning vir die Griekwas het hulle verseker van 'n plek in die halfeindronde. Dit is die eerste keer sedert 1998. Die nederlaag bemoeilik die WP se kanse om vir die uitspeelrondes te kwalifiseer.
Die regering het 'n verklaring uitgereik oor die sewende herdening van die Marikana-slagting, waarin hy sê só 'n voorval mag nooit weer gebeur nie en dat owerhede daaraan werk om die lewens van myngemeenskappe te verbeter. Die polisie het vandag sewe jaar gelede op betogende mynwerkers losgebrand. Vier-en-dertig mynwerkers is doodgeskiet. Altesaam 44 mense, insluitend twee polisiebeamptes, is dood in die uitgerekte staking vir salarisverhogings by Lonmin in Augustus 2012. Die regering sê sedert die afsluiting van die Marikana Kommissie van Ondersoek, is groot vordering gemaak om polisiekapasiteit in openbare polisiëring te verbeter. Meer as 171-miljoen rand is uitbetaal aan prokureurs wat families van die slagoffers verteenwoordig.
Die Universiteit van Stellenbosch se afdeling vir ontwikkeling en alumni-betrekkinge het 'n befondsingsblad geskep om studente by te staan wat deur Maandagnag se brand geraak is. 164 studente moes alternatiewe akkomodasie kry nadat 'n brand by die derde oudste dameskoshuis - Huis ten Bosch - uitgebreek het. Agt kamers en die dak is beskadig. Daar is ook waterskade aan groot gedeeltes van die gebou. 'n Senior direkteur, Karen Bruns, sê skenkings sal onder meer aangewend word vir klere, toiletbenodighede en die vervanging van studiemateriaal. 'n Spesiale webblad is op die universiteit se webwerf geskep vir terugvoer en die jongste nuus.
Die Spesiale Ondersoekeenheid het sy saak teen twee nie-regeringsorganisasies gewen wat betrokke was by die Life Esidimeni-tragedie. Die Hooggeregshof in Pretoria het gelas dat die Anchor- en die Dorothy Evangeline Franks-sentrums 600-duisend rand moet terugbetaal wat hulle aanhou eis het nadat psigiatriese pasiënte wat van Life Esidimeni na hulle oorgeplaas is, uit hulle sorg verwyder is. Sowat 144 pasiënte is dood nadat hulle na swak-toegeruste en ongelisensieerde NRO's oorgeplaas is. Die woordvoerder van die Spesiale Ondersoekeenheid, Nazreen Pandor, sê hulle het die hof genader nadat hulle bevind het dat die twee organisasies betaal is vir werk wat hulle nie gedoen het nie. Die geld sal aan die departement van Gesondheid terugbetaal word.
Die Staatskapingskommissie het gehoor hoe die gewese hoof van die Departement van Landbou in die Vrystaat, Peter Thabethe na bewering foutiewe inligting aan sy base verskaf het om goedkeuring te kry vir die Estina suiwelplaas-projek by Vrede. Dit was Thabete se tweede dag as getuie oor sy rol in die mislukte projek. Meer as 200 miljoen rand in staatsgeld, wat bedoel was om swart boere te help, is na bewering na die Gupta-verbinde maatskappy, Estina gekanaliseer. Die getuienisleier, Leah Gcabashe het gevra of Thabethe doelbewus provinsiale hoofde mislei het toe hy 'n Memorandum van Verstandhouding voorgehou het as 'n bilaterale ooreenkoms tussen Suid-Afrika en Indië om goedkeuring vir die projek te kry.
Twee mense is dood in 'n bootongeluk by Port Alfred in die Oos-Kaap. 'n Derde persoon het die ongeluk oorleef. Volgens die stasiebevelvoerder van die Nasionale Seereddings-instituut, Stephen Slade, het nooddienspersoneel die kommersiële vissersboot teen die rotse by die Kowie-riviermond aangetref. Net een van die drie slagoffers wat oorboord geval het, kon gered word.
Die Curriebeker-kragmeting tussen die Griekwas en die Westelike Provinsie skop oor 'n paar minute* in Kimberley af. Die Griekwas is saam met die Leeus bo-aan die punteleer. Van die vier wedstryde wat hulle gespeel het, het hulle slegs een teen die Cheetahs verloor. Die Westelike Provinsie is in die vierde plek nadat hulle twee van hulle vier wedstryde verloor het. 'n Nederlaag kan die WP se kanse om vir die uitspeelrondes te kwalifiseer, bemoeilik. 'n Oorwinning vir die Griekwas kan hulle van 'n plek in die halfeindronde vir die eerste keer sedert 1998 verseker.
Die opposisieparty in Zimbabwe - die Movement for Democratic Change - sê hy sal voortgaan met sy beplande protesoptrede teen die land se verslegtende ekonomie. Honderde party-lede het met die onluste polisie in die hoofstad Harare slaags geraak. Die MDC het die betoging laat vaar na 'n stormloop deur die polisie. 'n Politikus van die party, Tendai Biti, sê dit skrik hulle nie af nie en hulle sal volgende week voortgaan met protesoptrede in Bulawayo en ander dorpe.
Die Staatskapingskommissie het gehoor hoe die gewese hoof van die Departement van Landbou in die Vrystaat, Peter Thabethe na bewering foutiewe inligting aan sy base verskaf het om goedkeuring te kry vir die Estina suiwelplaas-projek by Vrede. Thabete getuig vir die tweede dag oor sy rol in die mislukte projek. Meer as 200 miljoen rand in staatsgeld, wat bedoel was om swart boere te help, is na bewering na die Gupta-verbinde maatskappy, Estina gekanaliseer. Die getuienisleier, Leah Gcabashe het gevra of Thabethe doelbewus provinsiale hoofde mislei het toe hy 'n Memorandum van Verstandhouding voorgehou het as 'n bilaterale ooreenkoms tussen Suid-Afrika en Indië om goedkeuring vir die projek te kry.
Drie mans is in die Streekshof op Skukuza in Mpumalanga gevonnis op aanklagte wat verband hou met renosterstropery in die Kruger Nasionale Park. Die drie is verskillende vonnisse van tussen twee en tien jaar tronkstraf opgelê. Abednigo Mahlabane en Adolf Nlovu is elkeen tot tien jaar tronkstraf gevonnis op aanklagte wat wissel van die besit van 'n vuurwapen en ammunisie tot betreding. Die derde beskuldigde Jeffrey Mathebula is tot twee jaar gevangenisstraf of 'n tien-duisend rand boete gevonnis vir betreding.
Die LUR vir Onderwys in Gauteng, Panyaza Lesufi, sê die leerlinge wat by 'n boelie-voorval by die Monument Hoërskool in Krugersdorp, wes van Johannesburg betrokke was, moet binne die volgende 48-uur skriftelik verduidelik hoekom hulle nie geskors moet word nie. Dit volg nadat 'n video oor die voorval op sosiale media versprei is. Dit wys hoe twee leerlinge mekaar te lyf gaan. Die LUR het die skool besoek en met die bestuur en die families van die betrokke leerlinge vergader. Lesufi sê hy wag nou op 'n verslag van die skool.
'n Senior navorser in geofisisiese wetenskappe by Wits Universiteit, Dr Sharad Master, sê 'n proses om verdere uitgrawingspermitte te kry is aan die gang, om die ligging te bewys waar stukke van een van die bekendste skeepswrakke in die Suid-Afrikaanse geskiedenis, die Haarlem, gevind is. Die Hollandse skip het in 1647 in Tafelbaai gestrand. Dit het regstreeks daartoe gelei dat Jan van Riebeeck in 1652 na die Kaap gestuur is om 'n verversingspos daar te begin. Master sê die uiteindelike bewys sal wees as 19 ysterkannonne en vier ankers gevind word aangesien dit op rekord is dat hierdie items op die wrak agtergelaat is.
Die Minister van Gesondheid, Zweli Mkhize, het die vrese van mediese dokters en ander gesondheidspraktisyns oor die implementering van die Nasionale Gesondheidsversekering probeer besweer. Mkhize sê NGV sal 'n stelsel skep waarin die private en staats-gesondheidsektore saam sal werk om toegang tot kwaliteitgesondheidsorg vir alle Suid-Afrikaners te verseker. Die NGV konsepwet is verlede week aan die Parlement voorgelê nadat dit deur die Kabinet goedgekeur is. Die DA sê die konsepwet is ongrondwetlik en dreig met optrede teen die regering. Mkhize sê sommige mediese praktisyns sien uit na die NGV omdat hulle 'n bydrae wil lewer tot die verbetering van gesondheidsorg vir alle Suid-Afrikaners..
Die regspan van die veroordeelde moordenaar, Jason Rohde gaan 'n dringende aansoek rig aan die Appélhof in Bloemfontein nadat die Hooggeregshof in Kaapstad hulle aansoek om verlof tot appél teen 'n beslissing oor borgtog vir hulle kliënt geweier het. Rohde wat 20 jaar tronkstraf uitdien vir die moord op sy vrou Susan drie jaar gelede, het om borgtog aansoek gedoen hangende die uitspraak in sy appélaansoek teen sy skuldigbevinding en vonnis. Regter Gayaat Salie-Hlophe het dit egter geweier.
'n Twee-jarige seuntjie is dood in 'n botsing op die N9 tussen Aberdeen en Graaff Reinet in die Oos-Kaap. Die gesin was onderweg van die Wes-Kaap na die Oos-Kaap. 'n Woordvoerder vir die departement van Vervoer sê die voertuig het omgeslaan toe die bestuurder vir 'n wilde dier op die pad uitgeswaai het. Die kind se ouers is ernstig beseer en word in 'n hospitaal op Graaff Reinet behandel.
Die Instituut vir Maatskaplike-Ekonomiese Regte, wat die families verteenwoordig van sommige van die mynwerkers wat sewe jaar gelede by Marikana in Noordwes doodgeskiet is, sê die polisie weier om skuld te aanvaar vir die gebeure. Vier-en-dertig mynwerkers is doodgeskiet tydens 'n uitgerekte loonstaking by die Lonmin-myn op 16 Augustus 2012. 'n Woordvoerder van die instituut, Nomzamo Zondo, sê ondanks 'n kommissie van ondersoek na die voorval is nog geen besluit geneem oor vergoeding vir die slagoffers se naasbestaandes nie. Zondo sê die weiering van die polisie, en selfs Lonmin, om skuld vir die gebeure te aanvaar, het tot nou die finalisering van vergoeding vertraag.
Regsverteenwoordigers van mynwerkers wat silikose en tuberkulose in Suid-Afrikaanse goudmyne opgedoen het, sê hulle het reeds sowat 24-duisend eise ontvang vir skadevergoeding wat ut 'n trustfonds betaal sal word. Die Arbeidshof het verlede maand myne soos Harmony Gold, Anglo Gold en GoldFields gelas om vergoeding van sowat vyf miljard rand aan slagoffers en hulle families te betaal. Die menseregteprokureur Richard Spoor het eisers aangeraai om die naaste kantore van hulle mynwerkers-vakbonde te besoek terwyl logistiese reëlings getref word vir die verifiërings- en uitbetalingsproses.
'n Maritieme argeoloog en historikus, Bruno Werz sê hulle is 95 persent seker dat hulle stukke van een van die bekendste skeepswrakke in die Suid-Afrikaanse geskiedenis, die Haarlem, gevind het. Die Hollandse skip het in 1647 in Tafelbaai gestrand. Dit het regstreeks daartoe gelei dat Jan van Riebeeck in 1652 na die Kaap gestuur is om 'n verversingspos daar te begin. Werz het by 'n mediakonferensie in Kaapstad gesê hulle het stukke yster en koperspykers suidwes van die Dolphin Beach Hotel aan die kus van Blaauwberg gevind. Dit sal nou vir forensiese toetse gestuur word. Wertz het amper 30 jaar na die wrak van die skip gesoek wat aan die destydse Nederlandse Oos-Indiese Kompanjie behoort het.
Vier mense is dood in 'n ontploffing in 'n moskee in die suidweste van Pakistan. Meer as 20 ander is beseer. Die polisie sê die ploftoestel was onder die sitplek van 'n gebedsleier versteek. Niemand het nog aanspreeklikheid aanvaar nie.
Die Drakenstein-munisipaliteit in die Wes-Kaap sê hy voel geeërd dat hy as die finansieel gesondste munisipaliteit in die land verklaar is. Die munisipaliteit, wat dorpe soos Paarl en Wellington insluit, is bo-aan die lys van die 27 munisipaliteite met die grootste begrotings. Die Steve Tshwete-munisipaliteit in Mpumalanga is in die tweede plek, met nog 'n Wes-Kaapse munisipaliteit, George, in die derde plek. Die burgemeester van die Drakenstein munisipaliteit, Conrad Poole verduidelik waarom hulle die besonderse eer te beurt geval het.
Die Hooggeregshof in Kaapstad het die veroordeelde moordenaar, Jason Rohde, se aansoek om verlof tot appél geweier teen gister se uitspraak dat hy nie borgtog kan kry nie. Rohde het om borgtog aansoek gedoen hangende die uitspraak in sy appélaansoek teen sy skuldigbevinding en vonnis. Hy dien op die oomblik 'n 20-jaarlange vonnis uit vir die moord op sy vrou, Susan, drie jaar gelede by Stellenbosch. Rohde se regsverteenwoordigers sê hulle gaan die Appélhof in Bloemfontein nader om dringend die borgtog-aansoek te oorweeg.
Die Onafhanklike Polisieondersoekdirektoraat, in die Vrystaat het bevestig dat hulle bewerings ondersoek dat 'n Graad 10 leerling deur die polisie op Rammulotsi naby Viljoenskroon aangerand is. 'n Video in besit van die SAUK wys hoe die polisie na bewering 'n 17-jarige leerling geklee in 'n skooluniform slaan. Dieselfde leerling is blykbaar vroeër deur ander leerders van die Thabang Hoërskool aangerand.
Die Instituut vir Maatskaplike-Ekonomiese Regte, wat die families verteenwoordig van mynwerkers wat sewe jaar gelede by Marikana in Noordwes doodgeskiet is, sê die polisie weier om skuld te aanvaar vir die gebeure. Vier-en-dertig mynwerkers is op 16 Augustus 2012 deur die polisie doodgeskiet tydens 'n loonstaking by die Lonmin-myn .
Die Nasionale Tesourie het die Drakenstein-munisipaliteit in die Wes-Kaap amptelik as finansieel die gesondste munisipaliteit in Suid-Afrika verklaar. Die munisipaliteit, wat dorpe soos Paarl en Wellington insluit, is bo-aan die lys van munisipalteite met die grootste begrotings.
ie Hooggeregshof in Kaapstad het die veroordeelde moordenaar, Jason Rohde, se aansoek om verlof tot appél geweier teen gister se uitspraak dat hy nie borgtog kan kry nie. Rohde het om borgtog aansoek gedoen hangende die uitspraak in sy appélaansoek teen sy skuldigbevinding en vonnis.
President Cyril Ramaphosa het in Morogoro in Tanzanië aangekom waar hy later die families sal besoek van die slagoffers van verlede naweek se olietenkwa-ontploffing. Hy sal ook 'n krans lê by die ongelukstoneel waar meer as 60 mense dood is.
Die Nasionale Tesourie het die Drakenstein-munisipaliteit in die Wes-Kaap amptelik as finansieel die gesondste munisipaliteit in Suid-Afrika verklaar. Die munisipaliteit, wat dorpe soos Paarl en Wellington insluit, het ook die grootste begroting. Die uitvoerende burgemeester, Conrad Poole, sê hy skryf die munisipaliteit se sukses toe aan doeltreffende en verantwoordelike finansiële beplanning en begrotingsproses, skoon bestuur, hoë uitvoeringsvlakke en geen verdraagsaamheid teenoor korrupsie. Die Steve Tshwete-munisipaliteit in Mpumalanga is in die tweede plek, met nog 'n Wes-Kaapse munisipaliteit, George, in die derde plek.
Die Hooggeregshof in Kaapstad het die veroordeelde moordenaar, Jason Rohde, se aansoek om verlof tot appél geweier teen gister se uitspraak dat hy nie borgtog kan kry nie. Rohde het om borgtog aansoek gedoen hangende die uitspraak in sy appélaansoek teen sy skuldigbevinding en vonnis. Hy dien op die oomblik 'n 20-jaarlange vonnis uit vir die moord op sy vrou, Susan, drie jaar gelede by Stellenbosch. Regter Gayaat Salie-Hlophe sê hy is nie oortuig deur die verdediging se argument dat 'n ander hof tot 'n ander beslissing sou kom nie. Rohde se regsverteenwoordigers sê hulle gaan die Appélhof in Bloemfontein nader om dringend die borgtog-aansoek te oorweeg.
Die Wes-Kaapse polisie is op soek na verdagtes in verband met die moord op 'n 44-jarige man buite sy huis in Kayamandi, naby Stellenbosch. Die man was na bewering een van die leiers van 'n groep wat 'n deel van die Louisenhof-wynplaas beset het. Die grondbesetting het verlede jaar wêreldwyd die nuus gehaal en die eienaar van die eiendom, Stefan Smit, was in hofsake gewikkel om die besetters van sy grond te verwyder. Smit is vroeër vanjaar in sy huis doodgeskiet. Die Wes-Kaapse polisie sê die omstandighede rondom die moord word ondersoek.
Die voormalige hoof van die Vrystaatse Departement van Landbou , Peter Thabethe, het aan die Staatskapingskommissie vertel hoe hy en 'n vriend van die Guptas, Ashok Narayan, in 2012 die Paras-suiwelverwerkingseenheid in Nieu Delhi in Indië besoek het. Thebethe sê Paras was die enigste maatskappy wat ingepas het by die departement se planne om 'n suiwelplaas vir swart boere te ontwikkel. Paras het daarna in vennootskap gegaan met die Gupta-maatskappy, Estina, om die projek by Vrede in die Vrystaat te bestuur.
President Cyril Ramaphosa het in Morogoro in Tanzanië aangekom waar hy later die families sal besoek van die slagoffers van 'n olietenkwa wat ontplof het. Hy sal ook 'n krans lê by die ongelukstoneel. President Ramaphosa het kort na aankoms die Solomon Mahlangu-kampus van die plaaslike universiteit besoek. Die ANC het sterk historiese bande met Morogoro omdat baie van sy lede in ballingskap in dié Tanzaniese dorp gebly het. President Ramaphosa is deur die premier, Kassim Majaliwa, ontvang en sal vanmiddag 'n geslote vergadering met nog leiers van die Suider-Afrikaanse Ontwikkelingsgemeenskap in Dar Es Salaam bywoon.
Die polisie het beslaggelê op onwettige vuurwapens en gesteelde voertuie en onderdele tydens 'n operasie in Kagiso, wes van Johannesburg. Meer as 530 verdagtes is in hegtenis geneem by padblokkades op aanklagte wat moord, verkragting en roof insluit. Daar is ook beslaggelê op smokkelware van sowat 550-duisend rand, terwyl ongedokumenteerde mense na polisiestasies geneem is om hul besonderhede te verwerk. 'n Polisiewoordvoerder, Mavela Masondo, sê daar sal voortgegaan word met soortgelyke operasies om misdaad in Gauteng te bekamp.
Die Wes-Kaapse polisie is op soek na verdagtes in verband met die moord op 'n 44-jarige man buite sy huis in Kayamandi, naby Stellenbosch. Die man was na bewering een van die leiers van 'n groep wat 'n deel van die Louisenhof-wynplaas beset het. Die eienaar van die eiendom, Stefan Smit, is vroeër vanjaar in sy huis doodgeskiet.
Die voorsitter van die parlement se Gesondheidskomitee, Sibongiseni Dhlomo, sê die komitee wil by die Staatsprokureur hoor oor die regsadvies wat aan die minister van Gesondheid gegee is oor die grondwetlikheid van die wetsontwerp vir die Nasionale Gesondheidversekeringsplan. Die DA dreig om hof toe te gaan omdat dié party glo dat die wetsontwerp ongrondwetlik is.
'n Polisiebeampte wat van korrupsie beskuldig is, is in Lenasia, suid van Johannesburg dood nadat hy deur 'n vragmotor getref is toe hy probeer weggehardloop het. Die polisie se teenkorrupsie-eenheid het op hom en twee medepligtiges toegeslaan toe hulle na bewering besig was om 'n polisiedossier te verkoop.
Lede van die vakverbond, COSATU, en die SAKP het na die Thohoyandou-polisiestasie in Limpopo opgeruk om die inhegtenisneming te eis van diegene wat betrek word by die VBS -skandaal en die moord op twee leiers van die munisipale werkersvakbond.
Zimbabwe se hoof opposisiegroep het teen-regeringsbetogings in die hoofstad Harare wat beplan was vir vandag opgeskort, en sê hy beplan om aanstaande week in ander stede te betoog.
Die voorsitter van die parlement se Gesondheidskomitee, Sibongiseni Dhlomo, sê die komitee wil by die Staatsprokureur hoor oor die regsadvies wat aan die minister van Gesondheid gegee is oor die grondwetlikheid van die wetsontwerp vir die Nasionale Gesondheidversekeringsplan. Die DA dreig om hof toe te gaan omdat dié party glo dat die wetsontwerp ongrondwetlik is. Die wetsontwerp is verlede week in die parlement ter tafel gelê ná dit deur die kabinet goedgekeur is. Dit is daarop gemik om gelyke toegang tot kwaliteit gesondheidsorg vir alle Suid-Afrikaners te bied. Dhlomo sê die komitee wil die kommer oor die wetsontwerp wat deur verskeie mense geopper is aanspreek voordat die openbare deelnameproses begin.
Die Inkatha Vryheidsparty sê hy het die Staatsdienskommissie en die parlementêre komitee oor justisie en konstitusionele ontwikkeling gevra om die personeel van die kantoor van die Openbare Beskermer, Busisiwe Mkhwebane, te ondersoek. Die IVP se versoek volg na nog 'n hofuitspraak teen Mkhwebane, dié keer in verband met haar verslag oor die Estina-suiwelprojek. Regter Ronel Tolmay het die hoofgeregshof in Pretoria gesê Mkhwebane het die land se mense in die steek gelaat met die wyse waarop sy die saak ondersoek het. Die IVP se woordvoerder, Mkhuleko Hlengwa, sê die OB werk nie alleen nie en word geadviseer deur 'n span. Hlengwa sê dit is belangrik dat die volle besonderhede en verwysings van elke staatsamptenaar in haar kantoor noukeurig nagegaan word.
'n Polisiebeampte wat van korrupsie beskuldig is, is in Lenasia, suid van Johannesburg dood nadat hy deur 'n vragmotor getref is. Sy twee beweerde medepligtiges, 'n burgerlike en 'n veiligheidswag, is in hegtenis geneem. Die polisie se teenkorrupsie-eenheid het op die drie toegeslaan na bewerings dat hulle besig was om 'n polisiedossier te verkoop. Die drie het gevlug toe hulle die polisiebeamptes gewaar, maar is in hegtenis geneem nadat hulle motor 'n sypaadjie op die R588 getref het. Die polisiebeampte het weggebreek en te voet gevlug, maar is deur 'n vragmotor getref toe hy oor die hoofweg wou hardloop.
Lede van die vakverbond, COSATU en die SAKP het na die Thohoyandou polisiestasie in Limpopo opgeruk om die inhegtenisneming te eis van diegene wat betrek word by die VBS skandaal en die moord op twee leiers van die munisipale werkers vakbond, SAMWU. Ronald Mani en Timson Mutsetsho, wat vir die Vhembe distriksmunisipaliteit gewerk het , is in Februarie doodgeskiet. Dié munisipaliteit het 300 miljoen rand in die bank belê en die uitvoerende burgemeester Florence Radzalani se naam is in die Reserwebank se verslag oor VBS genoem. COSATU se streeksekretaris, Andrew Kotane, sê hulle is bekommerd dat niemand nog in verband met die moorde en die plundering van die bank in hegtenis geneem is nie.
Twee voormalige mededingers in die volstruismark gaan saamsmelt om een maatskappy te vorm. Die Mededingings-tribunaal het die samesmelting tussen Klein Karoo Internasionaal in Oudtshoorn, en Mosstrich in Mosselbaai goedgekeur, onderworpe aan sekere voorwaardes. Dit sluit in dat geen afleggings in die eerste drie jaar mag plaasvind nie. Die aangewese bestuurshoof van die nuwe maatskappy, Francois de Wet, sê hulle mikpunt is om meer werkgeleenthede te skep. Hy sê die bedryf het die afgelope paar jaar swaar gekry weens die voortslepende droogte en voëlgriep.
Zimbabwe se hoof opposisiegroep het teen-regeringsbetogings in die hoofstad Harare wat beplan was vir vandag opgeskort, en sê hy beplan om aanstaande week in ander stede te betoog. Die MDC het vroeër 'n oproep gedoen doen vir massa protesaksie teen die regering se hantering van die ekonomie. Die party het die owerhede verseker dat die protesoptrede vreedsaam sal wees, maar die polisie het sy kommer uitgespreek dat die betogings gewelddadig kan raak. Die land se hooggeregshof het 'n dringende aansoek van die MDC teen 'n verbod op die protesoptrede, van die hand gewys.
Die mynwerkersvakbond AMCU sê daar is nog nie groot verbeteringe in die lewens van mynwerkers nie. Dit volg terwyl duisende mynwerkers na verwagting vandag die Marikana-slagting sewe jaar gelede sal herdenk. Vier-en-dertig mynwerkers is deur die polisie doodgeskiet tydens 'n uitgerekte staking vir salarisverhogings by Lonmin, wat nou aan Sibanye-Stillwater behoort. Die president van AMCU, Joseph Mathunjwa sê werkers het hard geveg vir die effense verbetering in hulle salarisse, maar dat hulle sal moet aanhou om opofferings te maak vir beter werkstoestande. Hy sê werkers gaan steeds gereeld in myne dood sonder enige gevolge vir die eienaars van die myne.
Sibanye-Stillwater sê intussen die mynmaatskappy is betrokke by verskeie bedrywighede om families van die Marikana-slagoffers te ondersteun. 'n Woordvoerder van die maatskappy, Thabisilie Phumo, sê hulle hou sedert Maandag gebedsessies met werknemers by al die skagte om hulle te help om die trauma van die tragedie te verwerk.
Die moordsaak teen twee polisiebeamptes en tien vermeende lede van die berugte Fast Guns-bende van Westbury, wes van Johannesburg, word vanoggend in die landdroshof in Johannesburg voortgesit. Die polisiebeamptes, Wynand Steyn en Tom Keet, wat verbonde was aan die Sophiatown-polisiestasie, en hul medebeskuldiges staan tereg op verskeie aanklagte van moord, die besit van onwettige vuurwapens en ontvoering. Dit hou verband met die moord op Bradley Sauls van Westbury in Julie verlede jaar. Lede van die Fast Guns-bende glo na bewering dat een van hul lede deur Sauls doodgeskiet is. Sauls is 'n paar dae later in 'n vermeende wraakaanval doodgeskiet. Steyn en Keet is daarna in hegtenis geneem vir hul beweerde gepeuter met bewyse.
Verkeersowerhede in die Oos-Kaap het motoriste gewaarsku om paaie naby Port Elizabeth wat deur betogers versper word, te vermy. Daar is steeds brandende buitebande in Mavuso-weg by KwaZakhele en Khawulela-weg en Addo-weg by Motherwell. Van die betogers eis toilette van die Nelson Mandelabaai Metro. Die polisie is ontplooi om die situasie te monitor. Daar is ook berigte van 'n betoging by Ezibeleni in Komani. Gister is 'n aantal paaie tussen Despatch en Port Elizabeth vroegoggend deur betoers versper.
Twee voormalige mededingers in die volstruismark gaan saamsmelt om een maatskappy te vorm. Die Mededingings-tribunaal het die samesmelting tussen Klein Karoo Internasionaal in Oudtshoorn, en Mosstrich in Mosselbaai goedgekeur, onderworpe aan sekere voorwaardes. Dit sluit in dat geen afleggings in die eerste drie jaar mag plaasvind nie. Die aangewese bestuurshoof van die nuwe maatskappy, Francois de Wet, sê hulle mikpunt is om meer werkgeleenthede te skep. Hy sê die bedryf het die afgelope paar jaar swaar gekry weens die voortslepende droogte en voëlgriep
Die Amerikaanse president, Donald Trump, het glo die moontlikheid dat Amerika Groenland by Denemarke kan koop met sy raadgewers bespreek. Trump stel volgens berigte belang in die eiland se natuurlike hulpbronne en strategiese ligging. Amerika het reeds 'n lugmagbasis in Groenland. Die voormalige president, Harry Truman het glo in 1946 aangebied om Groenland vir 100-miljoen dollar te koop. Trump gaan Denemarke in September besoek, maar daar is geen aanduiding dat die kwessie van Groenland op die agenda sal wees nie.
Die president van die Reserwebank, Lesetja Kganyago, sê dit kan rampspoedig vir die ekonomie wees as daar by die Internasionale Monetêre Fonds vir finansiële hulp aangeklop word. Kganyago sê gesonde ekonomiese beleid sal die land in 'n beter posisie plaas om te groei.
Die DA sê die Parlement moet optree teen die Openbare Beskermer nadat sy onder meer van onbevoegdheid beskuldig word, en skynbaar nie die vermoë het om haar pligte uit te voer nie. Die party se hoofsweep, John Steenhuisen sê die Parlement sal sy plig versuim as hy nie dadelik begin met stappe om Busisiwe Mkhwebane uit haar pos te verwyder nie. Dit volg nadat die Hooggeregshof in Pretoria gister nog 'n kostebevel teen haar toegestaan het. Steenhuisen sê dit is ondenkbaar dat sy in haar pos kan aanbly
Die voormalige hoof van die Vrystaatse Departement van Landbou, Peter Thabethe, sal vandag sy getuienis oor die omstrede Estina-suiwelplaasprojek by die kommissie van ondersoek na staatskaping voortsit. Verskeie getuies voor die kommissie het aangedui dat Thabethe in beheer van sake van dié omstrede projek was. Thabethe het gister getuig dat hy opdrag gegee is om die voormalige Vrystaatse premier, Ace Magashule se raadgewer, Ashok Narayan, by 'n reis na Indië in te sluit. Hy het toegegee dat hy Narayan se teenwoordigheid op die reis en die feit dat die regering sy vlugte betaal het, moes bevraagteken het.
Duisende mynwerkers sal vandag die Marikana-slagting waarin 34 mynwerkers sewe jaar gelede dood is, herdenk. Die mynwerkers is deur die polisie doodgeskiet tydens 'n uitgerekte staking vir salarisverhogings by Lonmin. Die AMCU-president, Joseph Mathunjwa sal die hoofspreker by die geleentheid wees. Hy het vroeër gesê dat ANC-leiers nie welkom is by die herdenking nie, omdat hulle bloed aan hulle hande het. Ses myngemeenskappe in Marikana het intussen gister 'n aansoek by die Konstitusionele Hof ingedien waarin hulle vra dat die verkoop van die Lonmin-myn omgekeer word. Lonmin het in Junie vanjaar met Sibanye Stillwater saamgesmelt. Die gemeenskap sê hulle is by dié ooreenkoms uitgesluit.
Die voormalige hoof van die Vrystaatse Departement van Landbou, Peter Thabethe, sal vandag sy getuienis oor die omstrede Estina-suiwelplaasprojek by die kommissie van ondersoek na staatskaping voortsit. Verskeie getuies voor die kommissie het aangedui dat Thabethe in beheer van sake van dié omstrede projek was. Hy is saam met sewe ander individue in hegtenis geneem in verband met die projek, maar die aanklagte is later voorlopig teruggetrek. Thabethe het gister getuig dat hy opdrag gegee is om die voormalige Vrystaatse premier, Ace Magashule se raadgewer, Ashok Narayan, by 'n reis na Indië in te sluit. Hy het toegegee dat hy Narayan se teenwoordigheid op die reis en die feit dat die regering sy vlugte betaal het, moes bevraagteken het.
Die departement van Vervoer sê hy sal later vanjaar sy Wetsontwerp oor Spoorwegveiligheid in die parlement ter tafel lê. Die wetsontwerp beoog om persoonlike veiligheid en misdaadbekamping in die spoorweg-omgewing te verskerp. Die minister van Vervoer, Fikile Mbalula, het Transnet se perseel in Durban, waar instandhouding gedoen word, saam met die Spoorweg Veiligheidsreguleerder besoek. Die reguleerder sê daar is meer as vierduisend misdaadverwante voorvalle in die spoorwegomgewing gedurende die 2017/18 boekjaar aangemeld. Dit is tien persent hoër as die vorige jaar.
Die regspan van die veroordeelde moordenaar, Jason Rohde, sal na verwagting vandag aansoek doen vir toestemming om appèl aan te teken nadat die hooggeregshof in Kaapstad gister sy borgtogaansoek van die hand te wys. Regter Gayaat Salie-Hlophe het geweier om hom vry te laat hangende sy appèl teen sy vonnis in die Appèlhof. Rohde is vir 20 jaar tronk toe gestuur vir die moord op sy vrou, Susan, naby Stellenbosch drie jaar gelede. Regter Salie-Hlophe sê die toestaan van borgtog aan Rohde kan regspleging ondermyn. Die Appèlhof in Bloemfontein het verlede maand toestemming aan Rohde verleen om appèl aan te teken teen sy skuldigbevinding en vonnis.
Duisende ondersteuners van die Zimbabwiese opposisieparty, die MDC, sal na verwagting vandag in Harare opruk teen 'n agteruitgang in ekonomiese toestande en die lewenstandaard in Zimbabwe. Dit ten spyte van 'n waarskuwing deur die land se polisie dat die optog verbied word en dat enigeen wat daaraan deelneem, 'n misdaad sal pleeg. Die MDC sê die protesoptrede sal vreedsaam wees. Die party is ontevrede oor die regering se hantering van kragonderbrekings, hiperinflasie en brandstoftekorte. Die MDC beplan om die protesoptrede aanstaande week na ander stede en dorpe uit te brei.
Suid-Korea sê Noord-Korea het twee ongeïdentifiseerde missiele in die see afgevuur. Dit is die sesde beweerde wapentoets in minder as 'n maand. Noord-Korea het ook 'n verklaring uitgereik waarin hy sê dat hy geen voorneme het om weer met Suid-Korea samesprekings te voer nie. Dit volg 'n dag nadat die Suid-Koreaanse president, Moon Jae-in tydens 'n toespraak planne uiteengelê het om die Koreaanse skiereiland teen 2045 te herenig. Noord-Korea het bevraagteken hoe daar sprake van dialoog kan wees terwyl Suid-Korea en Amerika voortgaan met gesamentlike militêre oefeninge.
Duisende mynwerkers sal vandag die Marikana-slagting waarin 34 mynwerkers sewe jaar gelede dood is, herdenk. Die mynwerkers is deur die polisie doodgeskiet tydens 'n uitgerekte staking vir salarisverhogings. Die president van die mynwerkersvakbond AMCU, Joseph Mathunjwa sal die hoofspreker by die geleentheid in Noordwes wees. Hy het vroeër die week aan die media gesê dat ANC-leiers nie welkom is by die herdenking nie, omdat hulle bloed aan hulle hande het. Ses myngemeenskappe in Marikana het intussen gister 'n aansoek by die Konstitusionele Hof ingedien waarin hulle vra dat die verkoop van die Lonmin-myn omgekeer word. Die wêreld se grootste platinum produsent Lonmin het in Junie vanjaar met Sibanye Stillwater saamgesmelt. Die gemeenskap sê hulle is by dié ooreenkoms uitgesluit.
Die adjunk-sekretaris-generaal van die ANC, Jessie Duarte, sê die party het nou 'n beleid in plek gestel om die gedrag van partyleiers op sosiale media te bestuur. Dit volg op openbare stryery, veral op Twitter, tussen ANC leiers oor die party se interne sake. Duarte hou vol dat die party wel verenig is, hoewel sy leiers soms oor spesifieke kwessies verskil. Sy sê die implimentering van die beleid slaag daarin om dié openbare geskille te bekamp.
Die president van die Suid-Afrikaanse Reserwebank, Lesetja Kganyago, het onderneem om die Reserwebank se onafhanklikheid te verdedig. Dit volg op oproepe van die regerende party om die bank te nasionaliseer. Kganyago is onlangs deur die Nelson Mandela Baai raadslid, Andile Lungisa geteiken vir sy standpunt. Lungisa het Kganyago op Twitter as 'n lakei van rassiste bestempel en ook die K-woord gebruik. Kganyago het intussen 'n lastersaak teen Lungisa aanhangig gemaak. Hy het 'n beroep op Suid-Afrikaners gedoen om die sentrale bank te steun in sy stryd vir onafhanklikheid.
Duisende ondersteuners van die Zimbabwiese opposisieparty, die MDC, sal na verwagting vandag in Harare opruk teen 'n agteruitgang in ekonomiese toestande en die lewenstandaard in Zimbabwe. Dit ten spyte van 'n waarskuwing deur die land se polisie dat die optog verbied word en dat enigeen wat daaraan deelneem, 'n misdaad sal pleeg. Die MDC sê die protesoptrede sal vreedsaam wees. Die party is ontevrede oor die regering se hantering van kragonderbrekings, hiperinflasie en brandstoftekorte. 'n Woordvoerder van die party, Daniel Molokele sê die protesoptrede sal aanstaande week ook na ander stede en dorpe uitgebrei word. Twaalf mense is in Januarie tydens protesoptrede teen brandstofprysverhogings dood.
Die president van die Suid-Afrikaanse Reserwebank, Lesetja Kganyago, het 'n beroep op Suid-Afrikaners gedoen om die sentrale bank te steun in sy stryd vir onafhanklikheid. Dit volg op oproepe van die regerende party om die bank te nasionaliseer. Kganyago is deur die Nelson Mandela Baai raadslid, Andile Lungisa geteiken vir sy standpunt. Lungisa het Kganyago op Twitter as 'n lakei van rassiste bestempel en ook die K-woord gebruik. Kganyago het intussen 'n lastersaak teen Lungisa aanhangig gemaak. Kganyago het onderneem om die Reserwebank se onafhanklikheid te verdedig.
Die Konstitusionele hof het uitspraak voorbehou in die New Nation-beweging se aansoek vir die hervorming van die Kieswet sodat onafhanklike kandidate aan provinsiale en nasionale verkiesings kan deelneem. Tans kan onafhanklike kandidate slegs aan plaaslike regeringsverkiesings deelneem. Die New Nation-beweging het in Mei vanjaar in die Konstitusionele Hof aansoek gedoen vir 'n wysiging van die Grondwet om onafhanklike kandidate in alle verkiesings toe te laat. Die hof het egter beslis dat die saak nie dringend is nie. Die organisasie teen belastingmisbruik, OUTA, het intussen by die beweging aangesluit. Die Verkiesingskommissie, die Presidensie en die departement van Binnelandse Sake is egter hierteen gekant.
'n 34-Jarige taxibestuurder met 'n vals identiteit is in Kaapstad in hegtenis geneem in verband met uitstaande verkeersboetes van meer as 56-duisend rand. 'n Verkeerswoordvoerder, Richard Coleman, sê die man het in die verlede daarin geslaag om wetstoepassers te ontwyk deur veelvuldige identiteite te gebruik. Coleman sê die man is in Elsiesrivier aangekeer ná hy positief verbind is met sy regte en vals identiteite.
Die regering van Burundi het begin om gesondheidswerkers naby die grens met die Demokratiese Republiek die Kongo teen die dodelike Ebola virus in te ent. Die Wêreldgesondheidsorganisasie sê hoewel die entstof nog nie geregistreer is nie, is die produk se doeltreffendheid en veiligheid bewys gedurende die Ebola-uitbrekings in Wes-Afrika. Meer as duisend-800 mense is sedert November verlede jaar in die DRK aan Ebola dood
Owerhede in Pakistan sê drie van die land se soldate is dood in 'n oor-en-weer skietery met Indiese magte langs die beheerlyn wat die betwiste gebied van Kashmir verdeel. Die Eerste Minister van Indië, Narendra Modi, het vroeër die maand die outonome status by die Indies-geadministreerde deel van Kashmir geskrap. Modi sê sy hervorming sal ontwikkeling tot gevolg hê. Sy Pakistanse eweknie, Imran Khan, beskuldig hom egter daarvan dat hy die streek se Moslembevolking wil onderdruk. Die VN Veiligheidsraad sal na verwagting vandag agter geslote deure samesprekings oor die spanning in die gebied voer.
Rugbynuus: Die rugby legendes Morné du Plessis, Jean de Villiers en Schalk Burger is vol lof oor die Springbokke se onlangse vertonings. Die Bokke het die Rugbykampioenskapsreeks verlede naweek vir die eerste keer in tien jaar gewen, ná 'n oorwinning teen Australië en Argentinië en 'n gelykoptelling teen Nieu-Seeland. Die Bokke is nou een van die gunstelinge vir die Wêreldrugbytoernooi wat volgende maand in Japan plaasvind. Du Plessis het by 'n geleentheid in Kaapstad die Springbokafrigter Rassie Erasmus geloof vir sy span se sukses. Hy sê Erasmus het daarin geslaag om die span se selfvertroue terug te bring.
Die president van die Suid-Afrikaanse Reserwebank, Lesetja Kganyago, het 'n beroep op Suid-Afrikaners gedoen om die sentrale bank te steun in sy stryd vir onafhanklikheid. Kganyago het belowe om die Reserwebank se onafhanklikheid te verdedig. Dit volg op oproepe van die regerende party om die bank te nasionaliseer. Kganyago het 'n lastersaak teen die Nelson Mandela Baai raadslid, Andile Lungise, aanhangig gemaak vir sy twiets teen hom oor die aangeleentheid.
Die rugby legendes Morné du Plessis, Jean de Villiers en Schalk Burger is vol lof oor die Springbokke se onlangse vertonings. Die Bokke het die Rugbykampioenskapsreeks verlede naweek vir die eerste keer in tien jaar gewen, ná 'n oorwinning teen Australië en Argentinië en 'n gelykoptelling teen Nieu-Seeland. Die Bokke is nou een van die gunstelinge vir die Wêreldrugbytoernooi wat volgende maand in Japan plaasvind. Du Plessis het by 'n geleentheid in Kaapstad die Springbokafrigter Rassie Erasmus geloof vir sy span se sukses. Hy sê Erasmus het daarin geslaag om die span se selfvertroue terug te bring.